Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: szóló 5/2002. (X. 29.) KvVM rendelet
Paragraph Index: 2355

2. Telepi komposztálást végzõ biohulladék-kezelõ telepre vonatkozó részletes elõírások A komposztáló telep három területi egységénél — elõkezelõ tér, komposztáló tér, utókezelõ tér — biztosítani kell a csurgalékvíz földtani közegbe való bejutását megakadályozó burkolattal ellátott terület kialakítását és a csurgalékvíz megfelelõ elvezetését. A szerves hulladékokat az elõkezelõ térre kell beszállítani, és itt kell történnie — a komposztálás kezdetéig — az elõtárolásnak. A fás jellegû zöldhulladékok aprítását, valamint a különbözõ biohulladékok keverését, homogenizálását az elõkezelõ téren kell végezni. A bekevert, homogenizált hulladékokat (általában) rakodógép segítségével innen szállítják át a komposztáló térre. A biohulladékok tényleges kezelését, az érlelést a kom - posztáló téren kell végezni. A hulladékokat a választott technológiától függõen kell különbözõ méretû prizmákba rakni, illetve komposztáló berendezésekbe helyezni. Az érés során biztosítani kell a folyamatban részt vevõ mikroorganizmusok életmûködéshez szükséges optimális feltételeket (hõmérséklet, nedvességtartalom, oxigén stb.). A rendelkezésre álló komposztáló tér területét figyelembe véve kell kiválasztani a nyitott vagy zárt módszerek közül azt, amelynek alkalmazásához a feltételek megvannak. A komposztáló-prizmák méretezését a hulladékok térfogata alapján kell elvégezni. Az intenzív érés befejeztével a komposztot — az utókezelõ téren — a komposzt érettségi fokát figyelembe véve utóérlelik. A komposztot a további felhasználástól függõen rostálni, illetve frakcionálni kell.

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes